Beothuk (språk)

Beothuk er et språk som ble talt av indianerstammen beothukene i Newfoundland. Språket har vært utdødd siden 1829, og det er få skriftlige levninger av det, og svært lite som er kjent om det.

Språket antas å være en del av den algonkiske språkfamilien.Mithun, Marianne (2001): The Languages of Native North America (uinnb. utg.). Cambridge, United Kingdom: Cambridge University Press. ISBN 0-521-23228-7. s. 368.
En DNA-studie fra 2007 viste genetiske forbindelser mellom beothukene og det algonkinsk-talende mi'kmaqfolket.Kuch, Maelanie et al. (2007): «A preliminary analysis of the DNA and diet of the extinct Beothuk: A systematic approach to ancient human DNA»    (PDF) i: American Journal of Physical Anthropology 132, s. 594-604

Beothuk er kjent fra kun fire ordlister som ble skrevet ned på 1700- og 1800-tallet. De har over 400 ord, men ingen eksempler på sammenhengende tale. Hypotesen om beothuks forbindelse med algonkinsk er datert tilbake til minst Robert Latham i 1862. Fra 1968 og framover har John Hewson fremmet bevis på lydoverensstemmelse og delt morfologi med ur-algonkinsk. Mangelen på enhver systematisk eller konsistent representasjon av språkomfanget i ordlistene, gjør det tvilsomt å fastslå hvilket lydsystem som beothuk hadde, og ord listet hver for seg på listene kan være det samme ordet transkribert på ulikt vis. Det er også kjent at det eksisterer feil i de nevnte listene. Dette, sammen med mangelen på sammenhengende tale, betyr at det er svært lite å bygge en form for rekonstruksjon av beothukspråket på. Med mangelen på bevis har språkforskere som Ives Goddard og Lyle Campbell uttalt at enhver forbindelse mellom beothuk og algonkinsk er ukjent og vil forbli det.Campbell, Lyle (1997): American Indian Languages: The Historical Linguistics of Native America. Oxford University Press. ISBN 0-19-509427-1. s. 290.

I 1910 innspilte den amerikanske antropologen Frank Speck inn en 75 år gammel beothuk-kvinne ved navn Santu Toney som sang en sang på beothuk-språket. Innspillingen skjedde på begynnelsen av århundret, og en del kilder har oppgitt året 1929, men datoen 1910 har blitt bekreftet av Specks bok Beothuk and Micmac.Speck, Frank (1922): Beothuk and Micmac, New York, s. 67
Ordene er vanskelige å høre og ikke lette å forstå. Santu fortalte at hun hadde lært sangen av sin far. (Noe som kan være bevis på at minst en beothuk var i live etter at Shanawdithit, den siste kjente levende av stemmen, var død i 1829, gitt at Santu Toney var født en gang rundt 1835.) Samtidige forskere har forsøkt å gjøre en transkripsjon av sangen med håpet at lydinnspillingen kan bli renset med moderne metoder. En del indianergrupper har forsøkt å lære seg sangen.Perry, SJ (10. september 2008): «Santu’s Song: Memorable day for Beothuk Interpretation Centre» . Porte Pilot.

 Referanser 

 Eksterne lenker 
 Tekst med ord fra beothukspråket
 Rapport om beothuk på Linguist List 
 Om beothukspråket

Kategori:Utdødde språk i Nord-Amerika
Kategori:Algiske språk